# Апарат на Голджи

### от Уикипедия, свободната енциклопедия

Диаграма на ендомембранната система в типична еукариотна клетка. Апаратът на Голджи е в зелено

През 1893 г. Камило Голджи наблюдава странна структура около ядрата на нервни клетки, която нарича „вътреклетъчен мрежест апарат“. Дълго време след това се е считало, че тази структура е характерна само за животинските клетки. С помощта на електронния микроскоп апарат на Голджи е бил открит и във всички растителни клетки.

Апаратът на Голджи е сборна структура, чиято основна градивна единица е диктиозомата — пакет от плоски, извити и разширени в краищата си „цистерни“. Броят на цистерните в една диктиозома варира от 3 до 10, а при някои едноклетъчни организми достига до 20. В секреторни клетки апарата на Голджи обикновено е силно полярен: изпъкналата част е насочена към ендоплазмената мрежа, а вдлъбнатата - към клетъчната мембрана. Откъм изпъкналата част се наблюдават голям брой малки мехурчета, които се доближават и сливат с мембраната на последната цистерна. Вдлъбнатата част се характеризира с наличието на големи вакуоли, обикновено съдържащи продукти за секреция - това са т.нар. секреторни гранули.

Апаратът на Голджи изпълнява няколко основни, жизнено необходими за клетката функции:

1. Модификационна функция — постъпилите от ендоплазмената мрежа белтъци, липиди и въглехидрати се подлагат на химични преобразования. Образуват се сложни белтъци (гликопротеиди, липопротеиди и др.)
2. Секреторна функция — според много автори апаратът на Голджи има ролята на разпределител на веществата, постъпили в него от ендоплазмената мрежа. От апарата на Голджи се отделят вещества, предназначени за секреция. Те са обвити в мембрана (секреторни гранули). При екзоцитозата мембраната на секреторните гранули се слива с клетъчната мембрана, а съдържанието им се изхвърля навън.
3. Образуване на фрагмопласта при деленето на растителните клетки — фрагмопластът е преграда от мехурчета, образувани от апарата на Голджи, които се натрупват в екваториалната област на делящата се растителна клетка.
4. Образуване на лизозоми — някои вещества, постъпили в апарат на Голджи, остават в клетката. От апарата на Голджи се откъсват мехурчета, в които има хидролитични ензими - това са лизозомите.
5. Образуване на акрозомата в сперматозоидите — акрозомата е мехурче, разположено в главата на сперматозоида. Изпълнена е с хидролитични ензими, комплектовани в апарата на Голджи. Тези ензими хидролизират клетъчната мембрана на яйцеклетката при оплождането.

Органели в клетката
Апарат на Голджи | Акрозома | Вакуола | Везикула | Ендоплазмен ретикулум | Ендозома | Клетъчна стена | Клетъчна мембрана | Лизозома | Меланозома | Митохондрия | Миофибрила | Пластид | Пероксизома | Рибозома | Флагелум | Хлоропласт | Центрозома | Цитоплазма | Ядро | Ядърце

Взето от „http://bg.wikipedia.org../../../%D0%B0/%D0%BF/%D0%B0/%D0%90%D0%BF%D0%B0%D1%80%D0%B0%D1%82_%D0%BD%D0%B0_%D0%93%D0%BE%D0%BB%D0%B4%D0%B6%D0%B8_d773.html“.

Категория: Органели

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Lëtzebuergesch
- Lietuvių
- Македонски
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Basa Sunda
- Svenska
- Türkçe
- Українська
- Tiếng Việt
- 中文